《雨中行史泾》
明代·陆深

江路西南永，端阳亦不晴。草堂松粉润，花坞藓痕平。

桥古行人迹，田低过水声。兹游自奇绝，云树望中生。

作者简介：（1477—1544）明松江府上海人，初名荣，字子渊，号俨山。弘治十八年进士二甲第一。授编修。遭刘瑾忌，改南京主事，瑾诛，复职。累官四川左布政使。嘉靖中，官至詹事府詹事。卒谥文裕。工书。有《俨山集》、《续集》、《外集》。